ထင်တိုင်းလည်း မဆိုနှင့်၊ ဝင်တိုင်းလည်း မမျိုနှင့်

ထင်တိုင်းလည်း မဆိုနှင့်၊ ဝင်တိုင်းလည်း မမျိုနှင့် သည် မြန်မာဆိုရိုးစကား ဖြစ်သည်။ အဓိပ္ပာယ် ထင်တိုင်းလည်း မဆိုနှင့်၊ ဝင်တိုင်းလည်း မမျိုနှင့် ဆိုသည်မှာ စကားကို ထင်ရာမြင်ရာ မဆင်မခြင် မပြောဆိုသင့်သကဲ့သို့ အစားအစာကိုလည်း စားကောင်းတိုင်း အလွန်အကျွံ မစားသင့်ဟု ဆိုလိုသည်။ ဤဆိုရိုးစကားသည် စကားပြောဆိုရာတွင် လည်းကောင်း၊ အစားအသောက် စားသောက်ရာတွင် လည်းကောင်း ဆင်ခြင်တုံတရားရှိရန် အရေးကြီးကြောင်းကို သွန်သင်သည်။ မဆင်မခြင် ပြောဆိုပါက အခြားသူများအား ထိခိုက်စေနိုင်သကဲ့သို့ အလွန်အကျွံ စားသောက်ပါကလည်း ကျန်းမာရေးကို ထိခိုက်စေနိုင်သောကြောင့် အရာရာတွင် အတိုင်းအရှည်ကို သိရန် အရေးကြီးကြောင်းကို ဖော်ပြသည်။ ကိုးကားချက်များ ထင်တိုင်းလည်း မဆိုနှင့်၊ ဝင်တိုင်းလည်း မမျိုနှင့် ဟူ၍ ရှေးဆရာကြီးတို့ ဆိုအပ်သော ဆိုရိုးစကားအတိုင်း မိမိတို့စားသောက်နေကျဖြစ်သော အစားအစာပင် ဖြစ်လင့်ကစား အရသာရှိ၍ စားသောက်ကောင်းတိုင်း များစွာ မစားမသောက်ရာ။ [၁၂၇၅] စာဏကျ၊ ပ။ ၃၉။ ကိုးကား Category:မြန်မာဆိုရိုးစကားများ